ନିମିକି ଏକ ଭାରତୀୟ ଖାଦ୍ୟ ଯାହା ମ‌ଇଦାରୁ ତିଆରି ହୋଇଥାଏ । ଏହା ଲୁଣିଆ ଓ ତିନି/ଚାରିକୋଣିଆ ହୋଇଥାଏ । ଏହା ଚାହା ବା କଫି ସହିତ ଖିଆଯାଇଥାଏ । ଏହାକୁ ଅନେକ ଦିନ ଧରି ବନ୍ଦ ଡବାରେ ସାଇତି ରଖି ଖିଆଯାଇପାରେ । ଉପାଦାନ ୨୫୦ ଗ୍ରାମ ମ‌ଇଦା ଅଧ ଚାମଚ କଳା ଜିରା ଲୁଣ  (ସ୍ୱାଦ ଅନୁସାରେ) ତେଲ  (ଦରକାର ଅନୁସାରେ) ତିଆରି ପ୍ରଣାଳୀ ମ‌ଇଦା, କଳା ଜିରା ଓ ଲୁଣ ଆଦିକୁ ଗୋଳାଇ ରୁଟି ଗୁଳା ପରି ଗୁଳା ମାନ ତିଆରି କରି କେଇ ମିନିଟ ରଖାଯାଏ  । ତାହାପରେ ଏହାକୁ ବେଲି ଗୋଲ ଗୋଲ ମୋଟା ରୁଟି ପରି ଗଢ଼ାଯାଇଥାଏ । ଏହାକୁ ମଝିରୁ କାଟି ପୁଣି ପରସ୍ତ ପରସ୍ତ କରି ବେଲାଯାଇ ତିନିକୋଣିଆ ବା ଚାରିକୋଣିଆ ଆକାରର ତିଆରି କରାଯାଇ ଧିମା ଆଞ୍ଚରେ ତେଲରେ ଛଣାଯାଇଥାଏ ।